આઇસીડીએસ યોજના હેઠળ સમાજના ગ્રામીણ તથા શહેરી સ્લમ વિસ્તારના ૦ થી ૬ વર્ષનાં બાળકો,સગર્ભા,ધાત્રીમાતા,૧૧ થી ૧૪ વર્ષની વયજુથની અને ૧૫ થી ૧૮ વર્ષની વયજુથની કિશોરીઓને આવરી લેવામાં આવેલ છે. આ યોજનાનો મુખ્ય ઉદ્દેશ આરોગ્ય અને પોષણ શિક્ષણ તેમજ પૂર્વ પ્રાથમિક શિક્ષણ આપવું. યોજનાના અમલીકરણ માટે વિવિધ ખાતા સાથે સફળ સંકલન કરી બાળકોનો સર્વાંગી વિકાસ કરવો,બાળકોમાં આરોગ્ય અને પોષણનો દરજજો સુધારવો તથા માંદગીનુ પ્રમાણ,બાળ મૃત્યુ,કુપોષણ તથા શાળામાંથી ઉઠી જતા બાળકોનુ પ્રમાણ ઘટાડવું તેમજ સગર્ભા, ધાત્રીઓને,કિશોરીઓને પુરક પોષણ અને આરોગ્ય વિષયક શિક્ષણ આપવુ વિગેરે છે.આ યોજના હેઠળ મુખ્યત્વે પુરકપોષણ,પૂર્વ પ્રથમિક શિક્ષણ,રોગપ્રતિકારક રસીઓ,આરોગ્ય તપાસ,સંદર્ભ સેવાઓ,આરોગ્ય અને પોષણની સેવાઓ પુરી પાડવામાં આવે છે.